คําสั่งกรมบังคับคดีที่ 225/2558เรื่อง กรณีการยึดและขายทอดตลาดทรัพย์สินตามหมายบังคับคดีของศาลชํานัญพิเศษ-------------------------- เพื่อให้การปฏิบัติหน้าที่ของเจ้าพนักงานบังคับคดีในการบังคับคดีของศาลชํานัญพิเศษ เป็นไป ด้วยความเรียบร้อย เหมาะสม มีประสิทธิภาพและเป็นไปในแนวทางเดียวกัน อาศัยอํานาจตามมาตรา 32 แห่ง พระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหาร ราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้ข้อ ๑ ให้ยกเลิกคําสั่งกรมบังคับคดีที 91/2556 เรื่อง การโอนสํานวนศาลชํานัญพิเศษไปยัง สํานักงานบังคับคดีกรุงเทพมหานคร เขตพื้นที่ ลงวันที่ 5 กุมภาพันธ์ 2556ข้อ ๒ ให้สํานักงานบังคับคดีแพ่งกรุงเทพมหานคร 1 เป็นผู้ดําเนินการบังคับคดีตามหมายบังคับคดี ของศาลทรัพย์สินทางปัญญาและการค้าระหว่างประเทศกลาง และศาลภาษีอากรกลางข้อ ๓ ให้สํานักงานบังคับคดีแพ่งกรุงเทพมหานคร 4 เป็นผู้ดําเนินการบังคับคดีตามหมายบังคับคดี ของศาลเยาวชนและครอบครัวกลาง และหมายบังคับคดีของศาลฎีกาแผนกคดีอาญาของผู้ดํารงตําแหน่งทางการเมืองข้อ ๔ ให้สํานักงานบังคับคดีดําเนินการบังคับคดีตามหมายบังคับคดีของศาลแรงงานกลาง (กรุงเทพมหานคร) และศาลแรงงานกลาง (สาขา) ตามเขตอํานาจศาลดังต่อไปนี้ 4.1 ให้สํานักงานบังคับคดีแพ่งกรุงเทพมหานคร 2 เป็นผู้ดําเนินการบังคับคดีตามหมาย บังคับคดีของศาลแรงงานกลาง ซึ่งมีเขตอํานาจในกรุงเทพมหานคร ยกเว้นเขตพื้นที่ในเขตอํานาจของศาล แรงงานกลาง สาขามีนบุรี และสาขานนทบุรี 4.2 ให้สํานักงานบังคับคดีแพ่งกรุงเทพมหานคร 3 เป็นผู้ดําเนินการบังคับคดีตามหมาย บังคับคดีของศาลแรงงานกลาง สาขามีนบุรี ซึ่งมีเขตอํานาจพื้นที่เขตมีนบุรี เขตหนองจอก เขตลาดกระบัง และเขตคลองสามวา กรุงเทพมหานคร 4.3 ให้สํานักงานบังคับคดีจังหวัดสมุทรปราการ เป็นผู้ดําเนินการบังคับคดีตามหมายบังคับคดีของศาลแรงงานกลาง สาขาสมุทรปราการ ซึ่งมีเขตอํานาจพื้นที่จังหวัดสมุทรปราการ 4.4 ให้สํานักงานบังคับคดีจังหวัดสมุทรสาคร เป็นผู้ดําเนินการบังคับคดีตามหมายบังคับคดี ของศาลแรงงานกลาง สาขาสมุทรสาคร ซึ่งมีเขตอํานาจพื้นที่จังหวัดสมุทรสาครและจังหวัดนครปฐม 4.5 ให้สํานักงานบังคับคดีจังหวัดนนทบุรี เป็นผู้ดําเนินการบังคับคดี ตามหมายบังคับคดี ของศาลแรงงานกลาง สาขานนทบุรีซึ่งมีเขตอํานาจพื้นที่เขตดอนเมือง เขตหลักสี่ เขตสายไหม เขตบางเขน กรุงเทพมหานคร ทุกอําเภอในจังหวัดปทุมธานี และทุกอําเภอในจังหวัดนนทบุรี คดีแพ่งข้อ ๕ สําหรับหมายบังคับคดีของศาลแรงงานกลาง (สาขา) ที่สํานักงานบังคับกรุงเทพมหานคร 2 ได้รับไว้เพื่อดําเนินการในเขตอํานาจตามข้อ 4.1 ถึง 4.5 ให้สํานักงานบังคับคดีแพ่ง กรุงเทพมหานคร 2 ส่งหมายบังคับคดีของศาลแรงงานกลาง (สาขา) ให้สํานักงานบังคับคดีจังหวัดที่อยู่ในเขต ความรับผิดชอบตามหมายบังคับคดีของศาลแรงงานกลาง (สาขา) ดําเนินการต่อไปข้อ ๖ ในการยึดและขายทอดตลาดทรัพย์สินตามหมายบังคับคดีของศาลชํานัญพิเศษ ให้ สํานักงานบังคับคดีเขตพื้นที่รับผิดชอบในคดีของศาลชํานัญพิเศษนั้น ส่งเรื่องให้สํานักงานบังคับคดีที่ทรัพย์สิน ตั้งอยู่เป็นผู้ดําเนินการบังคับคดีต่อไปจนเสร็จสิ้นข้อ ๗ สํานวนการบังคับคดีของศาลทรัพย์สินทางปัญญาและการค้าระหว่างประเทศกลาง ศาลภาษีอากรกลาง ศาลแรงงานกลาง ศาลเยาวชนและครอบครัวกลาง ซึ่งสํานักงานบังคับคดีแพ่งกรุงเทพมหานคร 1, 2 และ 4 ได้ดําเนินการตามหมายบังคับคดีของศาลชํานัญพิเศษนั้นแล้วโดยอสังหาริมทรัพย์ที่ยึดมิได้อยู่ ในเขตอํานาจการบังคับคดี และยังอยู่ระหว่างการบังคับคดี ให้สํานักงานบังคับคดีแพ่งกรุงเทพมหานคร 1,2 และ 4 ดําเนินการต่อไปจนเสร็จสิ้นทั้งนี้ ให้ถือปฏิบัติตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 27 เมษายน พ.ศ. 2558 (ลงชื่อ) รื่นวดี สุวรรณมงคล (นางสาวรื่นวดี สุวรรณมงคล) อธิบดีกรมบังคับคดี